wickkiey/tamil-wikipedia-chunked huggingface dataset:
# வோல்கா ஆறு

## புவியியல் தரவுகள்

மாஸ்கோவின் வடமேற்குப் பகுதியிலும் சென் பீட்டர்ஸ்பேர்க் நகரத்திலிருந்து சுமார் 320 கிலோமீட்டர் தென்கிழக்கிலும் அமைந்துள்ள வல்தாய் மேட்டுப் பகுதியில், திவேர் மாகாணம் அஸ்தாவ்ஸ்கியில் அமைந்துள்ள வோல்காவேர்கொவியே எனும் கிராமத்தில் கடல் மட்டத்தில் இருந்து 228 மீட்டர்கள் உயரத்தில் வோல்கா ஆறு உற்பத்தியாகின்றது. இங்கு ஊற்றெடுத்து சிறிய ஏரிகள் ஊடாகப் பயணித்துப் பின்னர் இசுதேர்சு, விசியேலுக், பேனோ, வோல்க போன்ற பெரும் ஏரிகள் ஊடாக ஓடுகின்றது.  
அஸ்தாவ்ஸ்கியில் தொடங்கிய வோல்கா ஆறு கிழக்கு நோக்கி இசுதேர்சு ஏரி, திவேர், துப்னா, ரிபின்ஸ்க், ஈரோஸ்லாவல், நீஸ்னி நோவ்கோரத், கசான் நகரங்களை அடைந்து, அதன் பின்னர் தெற்கு நோக்கித் திரும்பி உலியாநொவ்ஸ்க், தொலியாத்தி, சமாரா, சரதோவ், வோல்காகிராத் ஆகிய நகரங்களை அடைகின்றது. இங்கு டொன் எனும் ஆறும் வோல்காவும் தமது வளைவுகளை ஏற்படுத்துகின்றன. இறுதியில் அஸ்த்ரகான் நகரத்தினூடு சென்று காஸ்பியன் கடலில் சங்கமிக்கின்றது.
# வோல்கா ஆறு

## வோல்காவின் கிளைகள்

வோல்கா ஆறு பல கிளைகளைக் கொண்டது, அவற்றுள் முக்கியமானவை காமா, ஒகா, வெத்லூகா, சுரா என்பனவையாகும். வோல்காவும் அவற்றின் கிளைகளும் சேர்ந்து வோல்கா ஆற்று ஒருங்கியத்தை உருவாக்கின்றன. வோல்கா ஆற்றின் கழிமுகம் ஏறத்தாழ 160 கிலோமீட்டர்கள் நீளம் கொண்டது, இதில் பல கால்வாய்களும் சிறிய நதிகளும் அடங்குகின்றன.  
வோல்கா ஆறு மூன்று பகுதிகளாகப் பிரிக்கப்படுகின்றது: மேல் வோல்கா, நடு வோல்கா, கீழ் வோல்கா.
# வோல்கா ஆறு

## வோல்காவின் கிளைகள்

### மேல் வோல்கா

நதி ஊற்றின் பின்னர் அமைந்துள்ள வோல்காவின் மக்கள் செறிவுள்ள முதல் நகரம் ரிசேவ். மாஸ்கோக் கடல் என்று பேச்சு வழக்கில் அழைக்கப்படும் இவான்கோவ் நீர்த்தேக்கம் திவேர் மற்றும் ரிபின்ஸ்க் நகரங்களுக்கு இடையே உருவாக்கப்பட்டது. இவை தவிர ஊக்லிச் நீர்த்தேக்கம் (ஊக்லிச் நகரம்), ரிபின்ஸ்க் நீர்த்தேக்கம் (ரிபின்ஸ்க்), கோர்கோவ் நீர்த்தேக்கம் (நீஸ்னி நோவ்கோரத் மேலேயுள்ள கரதேயிட்ஸ் நகரம்) ஆகியன மேல் வோல்காவில் காணப்படும் நீர்த்தேக்கங்கள் ஆகும்.
# வோல்கா ஆறு

## வோல்காவின் கிளைகள்

### மேல் வோல்கா

#### மேல் வோல்காவின் கிளைகள்

- செலிசாரவ்கா (திவேர் மாகாணம்)
- திமா (திவேர் மாகாணம்)
- திவேர்ட்சா (திவேர் மாகாணம், திவேர்)
- மலோகா (திவேர், நோவ்கோரத், வலோகோத் மாகாணங்கள்)
- ஷெக்ஸ்னா (வலோகோத் மாகாணம்)
- கோத்தரஸ்ல் (ஈரோஸ்லாவல் நகரம்)
- ஊன்சா (வலோகோத், கஸ்த்ரமா மாகாணங்கள்)
# வோல்கா ஆறு

## வோல்காவின் கிளைகள்

### நடு வோல்கா

ஒகா ஆற்றுக் கிளையின் கீழே ஓடும் வோல்காவில் நீர் மிகையாகக் காணப்படுகின்றது.
# வோல்கா ஆறு

## வோல்காவின் கிளைகள்

### நடு வோல்கா

#### நடு வோல்காவின் கிளைகள்

- ஒகா
- சுரா
- வெத்லூகா
- சிவியாகா
# வோல்கா ஆறு

## வோல்காவின் கிளைகள்

### கீழ் வோல்கா

காமா ஆறு வோல்காவுடன் இணைந்த பிற்பாடு வலுவான ஆறாக வோல்கா மாற்றம் பெறுகின்றது.
# வோல்கா ஆறு

## வோல்காவின் கிளைகள்

### கீழ் வோல்கா

#### கீழ் வோல்காவின் கிளைகள்

- சோக் (ஒரின்பூர்க் சமாரா மாகாணங்கள்)
- சமாரா (சமாரா நகரம்)
- பல்ஷோய் இக்ரீஸ் (சமாரா, சரத்தோவ் மாகாணங்கள்)
- எருஸ்லான் (சரத்தோவ், வோல்காகிராத் மாகாணங்கள்)
# வோல்கா ஆறு

## பயன்பாடுகள்

நீர்ப்பாசனம், நீர் மின்னாற்றல் ஆகியனவற்றை வோல்காவின் நீர்நிலைகள் மூலம் ஐரோப்பிய உருசியப் பகுதியினர் பெற்றுக்கொள்கின்றனர். மசுக்குவாக் கால்வாய், வோல்கா-டொன் கால்வாய், வோல்கா-பால்டிக் நீர்வழி ஆகியன மாஸ்கோவை வெண் கடல், பால்டிக் கடல், காஸ்பியன் கடல், அசோவ் கடல், கருங்கடல் முதலியனவற்றுடன் இணைப்பதன் மூலம் சொகுசுப் பயணக் கப்பல்கள் பயணிக்கக்கூடிய நீர் மார்க்கங்களாகத் திகழ்கின்றன. வோல்காவின் கனிமவளம் செறிந்த நீர்ப்பாசனம் கோதுமையை மிகை அளவில் உற்பத்தி செய்வதற்குத் துணைபோகின்றது.
# வோல்கா ஆறு

## பயன்பாடுகள்

### கப்பல் போக்குவரத்து

ஊர்களுக்கிடையே பயணிக்கவும் சரக்குகளைக் கொண்டு செல்லவும் ஜோசப் ஸ்டாலின் காலத்து தொழில்மயமாதல் மூலம் வோல்கா வழியான கப்பல் போக்குவரத்து முக்கியத்துவம் அடைந்தது. இச்சமயத்தில் கட்டப்பட்ட போக்குவரத்து மடைகளையுடைய அணைகள், காஸ்பியன் கடலில் இருந்து வோல்கா ஆற்றின் முடிவு வரை பயணிக்கக்கூடிய வசதியை ஏற்படுத்தித் தந்தது. கருங்கடல் டொன் ஆற்றுடன் உள்ள இணைப்பு வோல்கா-டொன் கால்வாயூடு சாத்தியமாகின்றது. வடக்கில் உள்ள ஏரிகள் லடோகா, அனேகா, சென் பீட்டர்ஸ்பேர்க், பால்டிக் கடல் ஆகியனவற்றின் இடையேயான போக்குவரத்து வோல்கா-பால்டிக் வழியூடு சாத்தியமாகின்றது. மாஸ்கோ இடையேயான வர்த்தகங்கள் மாஸ்கோ கால்வாய் வோல்காவை மொஸ்கோ ஆற்றுடன் இணைப்பதன் மூலம் வசதிப்படுகின்றன.  
பிந்தைய சோவியத் காலம் முதல் இற்றைவரைக்கும் தானியவகைகள், எண்ணெய் ஆகியன வோல்கா வழியாக மேற்கொள்ளப்படும் பெரும் ஏற்றுமதிச் சரக்குகளாக விளங்குகின்றன.
இன்று வரை உருசிய நீர் வழியூடாகச் செல்வதற்குரிய அணுக்கம் மிக மட்டுப்படுத்தபட்டே வெளிநாட்டவருக்குக் கிடைக்கின்றது. ஐரோப்பிய ஒன்றியத்துக்கும் உருசியாவுக்கும் இடையேயான தொடர்புகள் பெருகி வரும் நிலை காரணமாக உருசிய நீர் வழியூடாகச் செல்வதற்குரிய அணுக்கக் கொள்கைகளில் மாற்றம் ஏற்படுகின்றன. மிக விரைவில் வெளிநாட்டுக் கப்பல்கள் உருசிய ஆற்றில் பயணிக்க முடியும் என்று எதிர்பார்க்கப்படுகிறது.
# வோல்கா ஆறு

## இலக்கியத்தில் வோல்கா

### உருசிய நூல்கள்

- வனங்களில், மலைகளில் (உருசியம்: வ் லேசாஃக், நா கோராஃக்) - ஆ. பெ. மேல்னிகோவ்
- ஈகர் புளிச்செவும் மற்றவர்களும் (உருசியம்: ஈகர் புளிச்சேவ் இ துருகீய) - மக்சீம் கோர்க்கி
- வோல்காவில் (உருசியம்:நா வோல்கே) - நி. அ. நெக்ராசவ்
# வோல்கா ஆறு

## இலக்கியத்தில் வோல்கா

### திரைப்படங்கள்

- வோல்கா வோல்கா (1938, இசை நகைச்சுவைத் திரைப்படம்)
- பாலம் கட்டப்படுகின்றது ( ஸ்த்ரோய்ட்சா மொஸ்த், 1965, கலைநயத் திரைப்படம் )
# வோல்கா ஆறு

## இலக்கியத்தில் வோல்கா

### தமிழ் நூல்கள்

- வால்காவிலிருந்து கங்கை வரை – ராகுல சாங்கிருத்தியாயன். (மொழி பெயர்ப்பு: கண. முத்தையா)
# ஆர்ஜினினோ சக்சினிக் அமிலம்

**ஆர்ஜினினோ சக்சினிக் அமிலம்** (Argininosuccinic acid) என்னும் வேதிச் சேர்மம் ஒரு அடிப்படையான அமினோ அமிலமாகும். சில உயிரணுக்கள் சிட்ருலின் மற்றும் அஸ்பார்டிக் அமிலத்திலிருந்து ஆர்ஜினினோ சக்சினிக் அமிலத்தைத் தயாரித்து யூரியா சுழற்சியில் ஆர்ஜினினின் முன்பொருளாக உபயோகப்படுத்துகின்றன. இவ்வினையில், ஆர்ஜினினோ சக்சினேட் தொகுப்பி நொதி வினையூக்கியாக உள்ளது. ஆர்ஜினினோ சக்சினிக் அமிலம் யூரியா சுழற்சியில் ஃபியூமரேட்டிற்கு முன்பொருளாக உள்ளது. இவ்வினையை, ஆர்ஜினினோ சக்சினேட் சிதைப்பி நொதி வினைவேக மாற்றம் செய்கிறது.
# ஆக்சலோ அசெட்டிக் அமிலம்

**ஆக்சலோ அசெட்டிக் அமிலம்** (Oxaloacetic acid) என்னும் வேதிச் சேர்மத்தின் வாய்பாடு: C<sub>4</sub>H<sub>4</sub>O<sub>5</sub> (அ) HOOC-(C=O)-(CH<sub>2</sub>)-COOH. இதற்கு பல பெயர்கள் உள்ளது: ஆக்சலோ அசெட்டிக் அமிலம், ஆக்சலா அசெட்டிக் அமிலம், ஆக்சோசக்சினிக் அமிலம் மற்றும் ஆக்சோ பியூட்டேன்டையோயிக் அமிலம். இதன் நேர்மின்னி (புரோட்டான்) நீக்கப்பட்ட வழிப்பொருள் ஆக்சலோ அசெடேட் எதிரயனியாகும்: C<sub>4</sub>H<sub>2</sub>O<sub>5</sub><sup>2&minus;</sup> (அ) [(C=O)<sub>2</sub>(CH<sub>2</sub>)(C=O)]<sup>2&minus;</sup>. இப்பெயர் இரு இணைதிற [-O(C=O)<sub>2</sub>(CH<sub>2</sub>)(C=O)O-] செயல் தொகுதியைக் கொண்டுள்ள இதன் மணமியங்களுக்கும் உபயோகப்படுத்தப்படுகின்றது. ஆக்சலோ அசெட்டிக் அமிலம், ஒரு நேர்மின்னியை இழப்பது அமிலத்தின் இணை காரமான எதிரயனியை (ஹைடிரசன்ஆக்சலோ அசெடேட்) கொடுக்கிறது: H(C=O)<sub>2</sub>(CH<sub>2</sub>)(C=O)<sup>&minus;</sup>.
# கல்லீரல்நோய் மூளைக்கோளாறு

**கல்லீரல்நோய் மூளைக்கோளாறு ** (Hepatic encephalopathy) அல்லது **ஈரல்சிரையமைப்பு மூளைக்கோளாறு** (portosystemic encephalopathy) என்பது கல்லீரல் செயலிழப்பால் மனக்குழப்பம், சுய உணர்வுநிலை தடுமாற்றம் ,ஆழ்துயில் என்பன தோன்றுவதைக் குறிக்கிறது. இதன் முற்றிய நிலைகளில் *ஈரல் ஆழ்துயில்* அல்லது *கோமா எப்பாடிகம்* என அழைக்கப்படுகின்றது. இறுதியில் மரணமும் நேரிடலாம்.  
கல்லீரலினால் வழமையாக நீக்கப்படும் நச்சுப்பொருட்கள் அதன் செயலிழப்பால் குருதியோட்டத்தில் அதிகரிப்பதனால் இந்த நிலைமை ஏற்படுகிறது. கல்லீரலின் செயல்பாட்டுக் குறைவும் இந்நிலைக்கான மாற்றுக் காரணங்கள் இல்லாத நிலையும் கொண்டு இந்த நோய் அறுதியிடப்படுகிறது. குருதிச் சோதனைகளில் அம்மோனியா கூடுதளளவில் காணப்படுவதும் அறுதியிடலுக்குத் துணை புரிகிறது. கூடவே நிகழும் ஏதேனும் நோய்த்தொற்று அல்லது மலச்சிக்கல் மூலம் இந்தத் தாக்குதல்கள் தூண்டப்படுகின்றன.  
இந்த நோய் நிலைமை சிகிட்சை மூலம் மீளக்கூடியது. குடலில் நச்சுப்பொருட்கள் உற்பத்தியாகாது தடுப்பதன் மூலம் சிகிட்சை அளிக்கப்படுகிறது. பொதுவாக லாக்டோலோசு என்ற மலமிளக்கிகளைக் கொண்டோ அல்லது உள்வாங்காத நுண்ணுயிர் எதிர்ப்பிகள் கொண்டோ இவ்வாறு தடுக்கப்படுகிறது. இதைத் தவிர, அடிப்படையான காரணங்களுக்கு கொடுக்கப்படும் மருத்துவமும் நோய் அறிகுறிகளைக் குறைக்க உதவும். கடிய கல்லீரல் செயலிழப்பு போன்ற சில நேரங்களில் கல்லீரல் நோய் மூளைக்கோளாறு தோன்றுதல் மாற்றுக் கல்லீரல் சிகிட்சைக்கான தேவையை அறிவிப்பதாக அமையும்.
# ஆக்சலோசக்சினிக் அமிலம்

**ஆக்சலோசக்சினிக் அமிலம்** (Oxalosuccinic acid) சிட்ரிக் அமில சுழற்சியில் உருவாகும் ஒரு விளை பொருளாகும். ஐசோசிட்ரேட் ஹைட்ரசன் நீக்கி நொதி வினையூக்கியாகச் செயல்பட்டு ஐசோசிட்ரிக் அமிலம் இரண்டு ஹைட்ரசன் மூலக்கூறுகள் நீக்கப்பட்டு உயிர்வளியேற்றமடைவதால் உருவாவதே ஆக்சலோசக்சினிக் அமிலமாகும். இவ்விதம் நீக்கப்பட்ட இரண்டு ஹைட்ரசன் மூலக்கூறுகளும் NAD<sup>+</sup>- க்கு மாற்றப்பட்டு குறைக்கப்பட்ட NADH உருவாகிறது. ஆக்சலோசக்சினிக் அமிலத்தின் உப்புகளும், மணமியங்களும் "ஆக்சலோசக்சினேட்டுகள்" என்றழைக்கப்படுகின்றன.
# லிஸ்சி சாமுவெல்

**லிஸ்சி சாமுவெல்** (*Lissy Samuel*, பிறப்பு: திசம்பர் 11 1967), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1998 ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# பீஸ் சர்கார்

**பீஸ் சர்கார்** (*Beas Sarkar*, பிறப்பு: திசம்பர் 23 1979 ), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 2003ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
# தும்கூர்

**தும்கூர்**(கன்னடம்: ತುಮಕೂರು, தமிழ்: தும்பை ஊர் ஆங்கிலம்: *Tumakuru* ), என்பது ஒரு நகராகும். தும்கூர் இந்தியாவில் உள்ள கர்நாடகம் மாநிலம் தும்கூர் மாவட்டத்தில் உள்ள ஒரு நகராட்சியாகும். தேசிய நெடுஞ்சாலை 206 தும்கூரை ஹோனாவாருடன் இணைக்கிறது. மேலும் தேசிய நெடுஞ்சாலை 4 தும்கூர் வழியாக செல்கிறது. கன்னட மொழியில் தும்கூர் என்பது தமிழில் தும்பை ஊர் என அறியப்படுகின்றது. அதாவது இருமொழியிலும் தும்பைப் பூக்கள் நிறைந்த ஊர் என்ற பொருளைத் தருகின்றது.
# ரேஸ்மா காந்தி

**ரேஸ்மா காந்தி** (*Reshma Gandhi*, பிறப்பு: திசம்பர் 16 1974), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் 21 கலந்து கொண்டுள்ளார். 1999 ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ராஜேஸ்வரி கோயல்

**ராஜேஸ்வரி கோயல்** (*Rajeshwari Goyal*, பிறப்பு: திசம்பர் 15 1981), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளி லும், 12 இருபது20 துடுப்பாட்டப் போட்டிகளிலும் கலந்து கொண்டுள்ளார். 2006/07 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# திருஸ் காமினி

**திருஸ் காமினி** (*Thirush Kamini*, பிறப்பு: சூன் 30 1990), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 ஒருநாள் பன்னாட்டுத் துடுப்பாட்டப் போட்டிகளி லும், ஒரு இருபது20 துடுப்பாட்டப் போட்டியிலும் கலந்து கொண்டுள்ளார். 2006 - 2010 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பூனம் ரவுட்

**பூனம் ரவுட்** (*Poonam Raut*, பிறப்பு: அக்டோபர் 14 1989), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளி லும், நான்கு இருபது20 துடுப்பாட்டப் போட்டிகளிலும் கலந்து கொண்டுள்ளார். 2008/09-2011 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# விக்கிப்பீடியா:முதற்பக்கக் கட்டுரைகள்/சூலை 24, 2011

**அதலை** என்பது பாகலுடன் நெருங்கிய மரபுவழித் தொடர்பு கொண்ட ஒரு கொடி இனமாகும். இது தமிழ் நாட்டிலும் இந்தியாவின் பிற தென் மாநிலங்களில் மகாராட்டிரத்திலும், கருநாடகத்திலும், ஆந்திராவிலும் காணப்படுகிறது. பாகற்காய்களைப் போலவே கசப்பான சுவை கொண்ட அதலைக்காய்கள் உடல்நலத்துக்கு உதவும் பல மருத்துவத் திறங்களைக் கொண்டுள்ளன. குறிப்பாக நீரிழிவு, குடற்புழு போன்ற இடர்களுக்கு மருந்தாகப் பயன்படுகின்றன. சில வேளைகளில் கருக்கலைப்புக்கும் இவற்றைப் பயன்படுத்துகின்றனர். அதலைச்செடிகள் பொதுவாக இயல்பில் தரையில் படர்பவை. சில வேளைகளில் வயற்காடுகளில் வரப்புகளில் இவற்றை வளர்க்கும்போது வேறு செடிகளிலோ கொம்புகளிலோ பற்றிப் படர்கின்றன. பல ஆண்டுகள் வாழும் இச்செடி ஒவ்வொரு ஆண்டும் வறட்சிக் காலத்தில் காய்ந்து விழுந்து விட்டாலும் மண்ணுக்கடியில் உள்ள கிழங்கு உயிருடன் இருக்கும். தமிழகத்தின் தென் மாவட்டங்களிலும் அதலை விளையும் பிற பகுதிகளிலும் நெடுங்காலமாக நீரிழிவு, குடற்புழு போன்றவற்றுக்கான நாட்டுமருந்தாகவும், சில வேளைகளில் கருக்கலைப்புக்கும் பயன்படுத்தி வந்துள்ளனர். நீரில் கரைத்த அதலைக்காய்கள் நீரிழிவுக்காட்பட்ட முயல்களில் குருதியில் இருந்த குளுக்கோசின் அளவைக் குறைப்பதாகவும் அறியப்பட்டுள்ளது. **மேலும்...**
---  
**பிரிக் நாடுகள்** என்பது பொருளாதார வல்லரசாக மாறும் வாய்ப்புள்ள வளரும் நாடுகளான பிரேசில், உருசியா, இந்தியா, சீனா ஆகியவற்றின் கூட்டமைப்பைக் குறிக்கும். ”பிரிக்” என்ற பெயரை கோல்ட்மேன் சாக்ஸ் நிறுவனத்தின் உலகப் பொருளாதார ஆய்வு வல்லுனர் ஜிம் ஓநீல் சூட்டினார். பிரிக் நாடுகள் நான்கும் 2050-ஆம் ஆண்டுவாக்கில் உலகின் தற்போதையப் பணக்கார நாடுகளை விட அதிகளவு வளர்ச்சி பெற்றிருக்கும். மேலும், இந்நாடுகள் உலக நிலப்பரப்பில் 25 விழுக்காட்டிற்கு மேலும் உலக மக்கள்தொகையில் 40 விழுக்காட்டிற்கு மேலும் பெற்றுள்ளன. மெக்சிகோ, தென் கொரியா ஆகிய நாடுகள் மட்டுமே ஒப்பீட்டளவில் பிரிக் நாடுகளுடன் வளர்ச்சி பெற்று வருபவையாக உள்ளன. ஆனால், 2005ஆம் ஆண்டு ஆய்வின்படி இவ்விரு நாடுகளும் வளர்ச்சியடைந்தவையாகக் கருதப்பட்டதால் இப்பட்டியலில் இணைக்கப்படவில்லை. பிரிக் கூட்டமைப்பின் முதல் மாநாடு 2009, சூன் 16 அன்று உருசியாவின் எகடேரின்பர்க் நகரில் நடந்தது. இதில் பல்முனை உலக ஒழுங்கை மையப்படுத்தி அறைகூவல் விடுக்கப்பட்டது. மேலும் உலகப் பணப் பரிமாற்றத்தில் அமெரிக்க டாலர் ஆதிக்கத்தின் மீதான நேரடித் தாக்குதலாக இந்த ஆலோசனை அமைந்தது. **மேலும்...**
# ரீட்டா பட்டேல்

**ரீட்டா பட்டேல்** (*Rita Patel*), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984/85 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
# சக்சினிக் அமிலம்

**சக்சினிக் அமிலம்** (Succinic acid) (அ) பியூட்டேன்டையோயிக் அமிலம் ஒரு டைகார்பாக்சிலிக் அமிலமாகும். சக்சினிக் அமிலத்தின் கார்பாக்சிலேட் எதிரயனி **சக்சினேட்** என்றும் இதன் மணமியங்கள் **ஆல்கைல் சக்சினேட்டுகள்** என்றும் அழைக்கப்படுகின்றன. அறை வெப்பநிலையில், சுத்தமான சக்சினிக் அமிலம் திண்மமாக இருக்கும். இது நிறமில்லாத, மணமில்லாத படிகங்களை உருவாக்கும் தன்மை கொண்டது. சக்சினேட்டுகள் சிட்ரிக் அமில சுழற்சியில் ஒரு முக்கியப் பங்கு வகிக்கின்றன. இதன் உருகுநிலை: 185 °செ. கொதிநிலை: 235 °செ. இது இரு நேர்மின்னியைக் கொண்ட அமிலமாகும்.
# குஹார் சுல்தானா

**குஹார் சுல்தானா** (*Gouher Sultana*, பிறப்பு: மார்ச்சு 31 1988) , இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32 ஒருநாள் பன்னாட்டுத் துடுப்பாட்டப் போட்டிகளிலும், 19 இருபது20 துடுப்பாட்டப் போட்டியிலும் / போட்டிகளிலும் 2008 - 2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தெய்வத்திருமகள் (2011 திரைப்படம்)

***தெய்வத்திருமகள்*** (*Deiva Thirumagal*) 2011ஆம் ஆண்டு வெளிவந்த தமிழ்த் திரைப்படம் ஆகும். இது இயக்குநர் விஜயால் எழுதி இயக்கப்பட்டது. இப்படத்தில் விக்ரம் மனவளர்ச்சி குன்றியவராக நடித்துள்ளார். மேலும் இப்படத்தில் அனுஷ்கா, அமலா பால், நாசர் ஆகியோர் முதன்மையான வேடங்களில் நடித்துள்ளனர்.
# தெய்வத்திருமகள் (2011 திரைப்படம்)

## திரைக்கதை

மனவளர்ச்சி குன்றிய விக்ரமின் மனைவி குழந்தை பிறப்பிற்குப் பின் இறந்து போக, குழந்தையை விக்ரமே வளர்க்கிறார். இதனை அறிந்த அவரது மனைவியின் குடும்பத்தார் அவரிடமிருந்து குழந்தையைப் பிரிக்கின்றனர். பின்னர், நீதிமன்றம் மூலம் வாதாடி விக்ரம் குழந்தையைப் பெற்றாரா இல்லையா என்பதைச் சொல்வதன் மூலம் படம் முடிகிறது. இடையே அனுஷ்கா அவரது தந்தை ஒய். ஜி. மகேந்திரனுடனான சிக்கல்களும் காட்டப்பட்டுள்ளன.
# தெய்வத்திருமகள் (2011 திரைப்படம்)

## குழு

- கிருஷ்ணாவாக விக்ரம்
- வழக்குரைஞர் அனுராதா ரகுநாதனாக அனுஷ்கா
- விக்ரம் மனைவியின் தங்கை சுவேதா சற்குணமாக அமலா பால்
- விக்ரமின் குழந்தை நிலாவாக சாரா
- வழக்குரைஞர் பாஷ்யமாக நாசர்
- வினோத்தாக சந்தானம்
- மூர்த்தியாக எம். எஸ். பாஸ்கர்
- ராஜேந்திரனாக சச்சின் கெதேகார்
- ரகுநாதனாக ஒய். ஜி. மகேந்திரன்
# தெய்வத்திருமகள் (2011 திரைப்படம்)

## திரையரங்கில்

சென்னையில் முதல் மூன்று நாளில் இத்திரைப்படம் அரங்கம் நிரம்பிய காட்சிகளுடன் 80 லட்சம் வசூலித்தது. முதல் வார இறுதியில் 90% அரங்கு நிறைந்த காட்சிகளுடன் 2.53 கோடி ரூபாய்கள் வசூலித்தது. ஆறு வார இறுதியில் 85% அரங்கு நிறைந்த காட்சிகளுடன் 7.01 கோடி ரூபாய்கள் வசூலித்திருந்தது.
# தெய்வத்திருமகள் (2011 திரைப்படம்)

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# சீமா புஜாரி

**சீமா புஜாரி** (*Seema Pujare*, பிறப்பு: செப்டம்பர் 8 1976), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஒருநாள் பன்னாட்டுத் துடுப்பாட்டப் போட்டிகளிலும், ஒரு இருபது20 துடுப்பாட்டப் போட்டியிலும் கலந்து கொண்டுள்ளார். 2008-2008/09 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஸ்நேஹல் பிரதான்

** ஸ்நேஹல் பிரதான்** (*Snehal Pradhan*, பிறப்பு: மார்ச்சு 18 1986), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளில் நான்கு இருபது20 துடுப்பாட்டப் போட்டிகளிலும் கலந்து கொண்டுள்ளார். 2008-2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# வர்சா ரபீல்

**வர்சா ரபீல்** (*Varsha Raffel*, பிறப்பு: மார்ச்சு 20 1975), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஒருநாள் பன்னாட்டுத் துடுப்பாட்டப் போட்டிகளிலும், நான்கு இருபது20 துடுப்பாட்டப் போட்டியிலும் / போட்டிகளிலும் கலந்து கொண்டுள்ளார். 2004/05-2005/06 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கவிதா ராய்

**கவிதா ராய்** (*Kavita Roy*, பிறப்பு: ஏப்ரல் 10 1980), முன்னாள் இந்தியப் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் 2000/01 பருவ ஆண்டில், கலந்து கொண்டுள்ளார். இவர் வலது கை மட்டையாளரும் வலது கை மிதவேகப் பந்து வீச்சாளரும் ஆவார்.
# பிரியங்கா ராய்

**பிரியங்கா ராய்** (*Priyanka Roy*, பிறப்பு: மார்ச்சு 2 1988), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 27 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2008 -2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கல்பன் பரோப்காரி

**கல்பன் பரோப்காரி** (*Kalpan Paropkari*), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1977/78 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# இயந்திரங்களின் வகைப்படுத்தல்

இயந்திரவியலில் **இயந்திரங்களின் வகைப்படுத்தல்** என்பது இயந்திரங்களைப் பல்வேறு அடிப்படையின் வகைகளாகப் பிரிப்பதைக் குறிக்கும். இயந்திரங்களை இரண்டு முக்கிய வகைகளாகப் பிரிப்பர்.
# இயந்திரங்களின் வகைப்படுத்தல்

## வகைகள்

:1. மரபு சார்ந்தது. (conventional)
:2. மரபு சாராதது. (non-conventional)
# இயந்திரங்களின் வகைப்படுத்தல்

## வகைகள்

### மரபு சார்ந்த வகைகள்

:1. திரும்பு மைய இயந்திரங்கள் (turning )
:2. எந்திர மைய இயந்திரங்கள் (machining )
:3. அலைவு மைய இயந்திரங்கள் (reciprocating )
:4. இணைவு மைய இயந்திரங்கள் (combination )
# இயந்திரங்களின் வகைப்படுத்தல்

## வகைகள்

### மரபு சார்ந்த வகைகள்

#### திரும்பு மைய இயந்திரங்கள்

::1.1. கடைசல் எந்திரம் (lathe)
::1.2. உருளைசாணை எந்திரம் (cylindrical grinder)
# இயந்திரங்களின் வகைப்படுத்தல்

## வகைகள்

### மரபு சார்ந்த வகைகள்

#### எந்திர மைய இயந்திரங்கள்

::2.1. துருவல் எந்திரம் (milling)
::2.2. பரப்புச்சாணை எந்திரம் (surface grinding)
::2.3. துளையிடு எந்திரம் (drilling)
::2.4. அகழ் எந்திரம் துளை விரிவாக்கும் எந்திரம்(boring machine)
# இயந்திரங்களின் வகைப்படுத்தல்

## வகைகள்

### மரபு சார்ந்த வகைகள்

#### அலைவு மைய இயந்திரங்கள்

::3.1.இழைப்புளி எந்திரம் (planer)
::3.2.சிற்றிழைப்பு எந்திரம் (shaper)
::3.3.காடியிடு எந்திரம் (slotter)
# இயந்திரங்களின் வகைப்படுத்தல்

## வகைகள்

### மரபு சாரா வகைகள்

:1.சீரொளி இயந்திரங்கள் (LASER machining, cutting, welding etc)
:2.நீர் தாரை இயந்திரங்கள் (water jet machining & cutting)
:3.கேளாஒலி இயந்திரங்கள் ((ultrasonic machining and welding))
:4.சிராய்ப்பு தாரை இயந்திரங்கள் (abrasive jet machining & cutting)
:5.மின்மவில் இயந்திரங்கள் (plasma arc cutting & machining)
:6.மின்கசிவு இயந்திரங்கள் (electrical discharge machining, wire cutting & welding)
:7.மின் வேதி இயந்திரங்கள் (electro-chemical machining & grinding)
:8.வேதி எந்திரம் (chemical machining)
:9.கரி வில் இயந்திரங்கள் (carbon arc machining, cutting and welding)
மற்றும் பல.
# நிரஞ்சனா நாகராஜன்

**நிரஞ்சனா நாகராஜன்** (*Niranjana Nagarajan*, பிறப்பு: அக்டோபர் 9 1988 ), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2008 ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மஞ்சு நத்கொட

**மஞ்சு நத்கொட** (*Manju Nadgoda*, பிறப்பு: சூலை 11 1976 ), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984 ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
# மரீன் லெ பென்

**மரீன் லெ பென்** (*Marine Le Pen*, பி. ஆகஸ்ட் 5, 1968) ஒரு பிரெஞ்சு அரசியல்வாதி. தொழில்முறையில் ஒரு வழக்குரைஞரான இவர் பிரான்சின் வலதுசாரிக் கட்சியான தேசிய முன்னணியின் (Front National) தலைவியாக உள்ளார். இவருக்கு முன் இவரது தந்தை ழான்-மரீ லே பென் அக்கட்சியின் தலைவராக இருந்தார்.
# பபிதா மன்ட்லிக்

**பபிதா மன்ட்லிக்** (*Babita Mandlik*, பிறப்பு: சூலை 16 1981), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளிலும், இரண்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2002/03 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஹர்மன்பிரீத் கவுர்

**ஹர்மன்பிரீத் கவுர்** (***Harmanpreet Kaur***, பிறப்பு: மார்ச்சு 8 1989), இந்தியப் பெண்கள் துடுப்பாட்ட அணி வீராங்கனை ஆவார். இவர் துடுப்பாட்ட சகலத்துறையர் ஆவார். 2017 ஆம் ஆண்டில் மத்திய இளைஞர் மற்றும் விளையாட்டுத் துறை அமைச்சகம் இவருக்கு அருச்சுனா விருது வழங்கியது.இந்திய மகளிர் கிரிக்கெட் அணிக்கு தலைமையேற்று 2025 ஆண்டு நடைபெற்ற மகளிர் துடுப்பாட்ட உலகக்கிண்ணம் போட்டியில் முதல் முறையாக கோப்பையை￼ பெற்றுத் தந்தார்.
# ஹர்மன்பிரீத் கவுர்

## ஆரம்பகால வாழ்க்கை

ஹர்மன்பிரீத் கவுர் மார்ச் 8, 1989 இல் மோகா, பஞ்சாப் இந்தியாவில் பிறந்தார். இவரின் தந்தை ஹர்மன்துர் சிங் புல்லார் , கைப்பந்தாட்டம் மற்றும் கூடைப்பந்தாட்டம் விளையாட்டு வீரர், இவரின் தாய் சத்விந்தர் கவுர் ஆவர். இவரின் பெற்றோர்கள் சீக்கியம் சமயத்தைச் சேர்ந்தவர்கள். இவருக்கு ஹெம்ஜீத் எனும் தங்கை உள்ளார். ஆங்கிலம் பிரிவில் முதுகலைப்பட்டம் பெற்று மோகாவில் உள்ள குருநானக் கல்லூரியில் பேராசிரியராகப் பணியாற்றி வருகிறார். இவர் தனது வீட்டிலிருந்து சுமார் 30 கிலோமீட்டர் தொலைவில் உள்ள ஜியன் ஜோதி அகாதமிப் பள்ளியில் சேர்ந்து துடுப்பாட்டப் பயிற்சி எடுத்தார். அங்கு கமல்தேஷ் சிங் ஜோதி என்பவரிடம் பயிற்சி பெற்றார். துவக்ககாலங்களில் இவர் ஆண் துடுப்பாட்ட வீரர்களுடன் இணைந்து வலைப் பயிற்சியில் ஈடுபட்டு வந்தார். 2014 ஆம் ஆண்டில் இந்திய இரயில்வேயில் பணிபுரியும் வாய்ப்பு கிடைத்ததனால் இவர் மும்பை சென்றார். இவர் வீரேந்தர் சேவாக்கினால் அகத்தூண்டல் பெற்றார்.
# ஹர்மன்பிரீத் கவுர்

## துடுப்பாட்ட வாழ்க்கை

2009 ஆம் ஆண்டில் போவ்ரால், பிராட்மன் ஓவல் துடுப்பாட்ட அரங்கத்தில் நடைபெற்ற பெண்கள் துடுப்பாட்ட உலகக் கிண்ணக் கோப்பைக்கான தொடரில் பாக்கித்தான் பெண்கள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். இந்தப் போட்ட்டியில் 4 ஓவர்கள் வீசி 10 ஓட்டங்கள் மட்டுமே விட்டுக் கொடுத்தார்.  
2009 ஆம் ஆண்டில் டான்டன், கவுண்டி மாகாண துடுப்பாட்ட அரங்கத்தில் நடைபெற்ற 2009 ஐசிசி உலக இருபது20 பெண்கள் துடுப்பாட்ட உலக்கக் கிண்ணக் கோப்பைக்கான தொடரில் இங்கிலாந்து பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். இந்தப்போட்டியில் 7 பந்துகளில் 8 ஓட்டங்களை எடுத்தார்.  
2010 ஆம் ஆண்டில் இங்கிலாந்து பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் 33 ஓட்டங்கள் எடுத்தார்.  
2012 ஆம் ஆண்டில் நடைபெற்ற ஆசிய பெண்கள் பன்னாட்டு இருபது20 தொடரில் அணித் தலைவராக நியமிக்கப்பட்டார். மிதாலி ராஜ் மற்றும் உதவி அணித் தலைவர் ஜுலான் கோஸ்வாமி ஆகியோருக்கும் காயம் ஏற்பட்டதனால் இவர் தலைவராக நியமிக்கப்பட்டார். பாக்கித்தான் பெண்கள் துடுப்பாட்ட அணிக்கு எதிரான இந்தப் போட்டியில் 82 ஓட்டங்களை *சேஸ்* செய்து ஆசிய கோப்பையை வென்றனர்.  
2013 ஆம் ஆண்டில் வங்காளதேசப் பெண்கள் துடுப்பாட்ட அணி இந்தியாவில் சுற்றுப் பயணம் செய்து இந்தியப் பெண்கள் துடுப்பாட்ட அணியுடன் விளையாடிய தொடரின் ஒருநாள் பன்னாட்டுத் துடுப்பாட்டப் போட்டிகளுக்கு இவர் தலைவராக நியமனம் ஆனார். இந்தத் தொடரின் இரண்டாவது போட்டியில் தனது இரண்டாவது ஒருநாள் போட்டியில் நூறு ஓட்டங்களை அடித்தார்.இந்தத் தொடரில் மொத்தமாக 195 ஓட்டங்களையும் 2 இலக்குகளையும் கைப்பற்றினார். இந்தத் தொடரின் இவரின் மட்டையாளர் சராசரி 97.50 ஆகும்.  
இவரின் தலைமையில் இந்திய மகளிர் கிரிக்கெட் அணி 2025 மகளிர் உலகக்கோப்பை போட்டியில் கலந்து கொண்டு முதல் முறையாக கோப்பையை வென்றது. இந்த தொடரில் மொத்தம் 8 ஆட்டங்களில் பேட்டிங் செய்த கவுர் 260 ஓட்டங்களை எடுத்து அணி கோப்பையை வெல்ல காரணமாக இருந்தார்.
# மமதா கனோஜியா

**மமதா கனோஜியா** (*Mamata Kanojia*, பிறப்பு: சனவரி 30 1984), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளிலும், 16 இருபது20 துடுப்பாட்டப் போட்டிகளிலும் கலந்து கொண்டுள்ளார். 2002/03-2003/04 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஸ்மிதா ஹரிகிரிஸ்னா

**ஸ்மிதா ஹரிகிரிஸ்னா** (*Smitha Harikrishna*, பிறப்பு: நவம்பர் 6 1973), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1994/95-2000/01 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# அன்பு பொன்னோவியம்

**அன்பு பொன்னோவியம்** ஒரு ஆதி திராவிட சிந்தனையாளர் மற்றும் வரலாற்றாசிரியர். அயோத்திதாச பண்டிதரின் நூல்களை கண்டுபிடித்து மீண்டும் வெளியிட்டவர்.
# அன்பு பொன்னோவியம்

## வாழ்க்கைக் குறிப்பு

மலேசியாவில் உள்ள பினாங்கு நகரில் அன்பு பொன்னோவியம் 1923 ஆண்டு பிறந்தார். பெற்றோர் அன்பு பெருமாள் பிள்ளை, கங்கையம்மாள். பாட்டனாரோடு 1933ல் இந்தியா வந்த பொன்னோவியம் திண்டிவனத்திற்கு அருகே வாழ்ந்தார். பிறகு சென்னைக்கு வந்தவர் எழும்பூரில் உள்ள ஓவியப் பள்ளியில் சேர்ந்து பட்டம் பெற்றார். பழங்குடி மக்களின் நலனில் ஆர்வம் கொண்ட பொன்னோவியம் பழங்குடி மக்களில் தலைவர்களைப் பற்றிய கட்டுரைகளைத் தொடர்ந்து எழுதினார். இந்தியத் தொல்பொருள் ஆராய்ச்சித் துறையில் சேர்ந்த பொன்னோவியம், 1951 ஆம் ஆண்டில் அருங்காட்சியகத்தின் பொறுப்பலுவலராக ஆனார். 1983-ல் அரசுப் பணியிலிருந்து ஓய்வு பெற்றார். பௌத்தத்தில் ஈடுபாடுள்ள இவர், அயோத்திதாசர் முன்வைத்த தமிழ் பௌத்தத்தை முன்வைப்பதற்காக வாழ்நாள் முழுக்க உழைத்தார். ஆதி திராவிட சிந்தனைகளை வளர்க்கவும் முன்னோடியான ஆதி திராவிட சிந்தனையாளர்களை மீட்கவும் பாடுபட்டார். இவர் 2002 ஆம் ஆண்டில் மரணமடைந்தார்.
# அனாகா தேஷ்பாண்டே

**அனாகா தேஷ்பாண்டே** (*Anagha Deshpande*, பிறப்பு: நவம்பர் 19 1985), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 ஒருநாள் பன்னாட்டுத் துடுப்பாட்டப் போட்டிகளிலும் ஏழு இருபது20 துடுப்பாட்டப் போட்டிகளிலும் கலந்து கொண்டுள்ளார். 2008 -2010 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ரேக்கா கோட்போலே

**ரேக்கா கோட்போலே** (*Rekha Godbole*), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1983/84-1984/85 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ராஜ் கௌதமன்

**சூசைராஜ் புஷ்பராஜ்** எனும் இயற்பெயர் கொண்ட **ராஜ்** **கௌதமன்** (*Raj Gowthaman*) (14 பெப்ரவரி 1950 – 13 நவம்பர் 2024) தமிழ் பண்பாட்டு ஆய்வாளர், தலித் சிந்தனையாளர், பேராசிரியர் ஆவார். பழந்தமிழ் பண்பாட்டு வரலாறு சார்ந்து முன்னோடியான ஆய்வுகளைச் செய்தவர்.
# ராஜ் கௌதமன்

## வாழ்க்கைச் சுருக்கம்

ராஜ் கெளதமன் இன்றைய விருதுநகர் மாவட்டம் திருவில்லிபுத்தூரை அடுத்த வ. புதுப்பட்டி எனும் சிற்றூரில் 14 பெப்ரவரி (அ) 25 ஆகத்து 1950 அன்று பிறந்தார். இவரது இயர்பெயர் *புஷ்பராஜ்*. இதைப் பின்னாளில் *எஸ். கௌதமன்* என்று மாற்றிக்கொண்டார். விருதுநகரில் தொடக்கக் கல்வி பயின்ற புஷ்பராஜின் வகுப்புத் தோழராக மாற்கு ஸ்டீபன் இருந்தார் (பின்னாளில் இவர் ஒரு கத்தோலிக்கக் குருவாகவும் சமூகச் செயல்பாட்டாளராகவும் உருவெடுத்தார்).  
மதுரையில் உயர்நிலைப் பள்ளிப் படிப்பினை முடித்த புஷ்பராஜ், பாளையங்கோட்டை தூய சவேரியார் கல்லூரியில் விலங்கியலில் இளநிலை, தமிழிலக்கியத்தில் முதுகலை, சிதம்பரம் அண்ணாமலை பல்கலைக்கழகத்தில் சமூகவியலில் முதுகலைப் பட்டங்கள் பெற்றார். அ. மாதவையா பற்றிய ஆய்வை சென்னைப் பல்கலைக்கழகத்தில் மேற்கொண்டு முனைவர் பட்டம் பெற்றார். பாண்டிச்சேரி - அரச பட்ட மேற்படிப்பு உயர்கல்வி நிறுவனத்தில் தமிழ் ஆராய்ச்சித் துறையில் பேராசிரியராகவும், 2000ம் ஆண்டு தொடக்கம் 2011ம் ஆண்டுவரை துறைத்தலைவராகவும் பணியாற்றி ஓய்வுபெற்றவர்.  
இவருடைய *தலித் பார்வையில் தமிழ்ப் பண்பாடு* எனும் நூல் சங்க இலக்கியம் பற்றிய சிறந்ததொரு ஆய்வு நூலாகும். 1990களில் தலித் அரசியல் எழுச்சி பெற்றபோது தமிழ்ச் சமூகத்தில் பல மாற்றங்கள் நிகழ்ந்தன. இச்சூழலில் ராஜ் கௌதமனின் இந்நூல் 1994இல் வெளிவந்தது சிறப்புக்குரிய ஒன்றாகும்.
# ராஜ் கௌதமன்

## பங்களிப்பு

தமிழ் பண்பாட்டை அடித்தள மக்களின் கோணத்தில் மார்க்சிய ஆய்வுமுறைப்படி ஆராய்ந்தவர் ராஜ் கௌதமன். தலித் சிந்தனைகளை தொகுப்பதிலும் அவற்றின் மீதான வரலாற்றுபூர்வ விமர்சனத்தை கட்டமைப்பதிலும் பெரும்பங்காற்றியிருக்கிறார்.
# சுசான் பெனேட்

**சுசான் பெனேட்** (*Susan Benade*, பிறப்பு: பிப்ரவரி 19 1982), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2007ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2004/05-2008/09 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கிரி-செல்டா பிரிட்ஸ்

**கிரி செல்டா பிரிட்ஸ்** (*Cri-Zelda Brits*, பிறப்பு: நவம்பர் 20 1983), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 46 ஒருநாள் பன்னாட்டுத் துடுப்பாட்டப் போட்டிகளிலும், ஆறு இருபது20 துடுப்பாட்டப் போட்டிகளிலும் கலந்து கொண்டுள்ளார். 2001/02-2007 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2001/02-2010/11 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அய்யன்காளி

**அய்யன் காளி** திருவிதாங்கூர் மாகாணத்தில் பட்டியல் சமூகத்தினரின் விடுதலைக்காக பாடுபட்ட தலைவர். இவர் 28 ஆகத்து, 1863ல் திருவிதாங்கூரில் (கேரளா) திருவனந்தபுரத்திலிருந்து 13 கிலோ மீட்டர் தொலைவில் உள்ள வெங்கனூரில், பெருங்காட்டுவிளா என்ற ஊரில் 7 பிள்ளைகளில் ஒன்றாக கூலி விவசாய குடும்பத்தில் அய்யன் என்பவருக்கு மகனாகப் பிறந்தார் அய்யன்காளி. இளவயதில் கட்டுடலும், அழகும், வலிமையும் நிறைந்தவராகவே வளர்ந்தார். அய்யன்காளி சிறுவனாக இருக்கும் போது தனது குடும்பத்தினரும், உறவினர்களும் உரிமை மறுக்கப்பட்டு அடிமைகளாக நடத்தப்படுவதை உணர்ந்தார். புலையர் சாதியில் பிறந்த அவர்களுக்கு சாலையில் நடக்க அனுமதியில்லை. உடலை மறைக்க நல்ல உடையணிய அனுமதி மறுக்கப்பட்டது. செருப்பு போட அனுமதியில்லை. தலைப்பாகை கட்டக்கூடாது என பல அடக்குமுறைகளை அனுபவித்தனர். பிராமணீய வர்ணாசிரம அடுக்கில் கீழே இருந்ததால் புலையர்களை ஏரில் பூட்டி வயலை உழக் கட்டாயப்படுத்தினர். நாயர்களும், நம்பூதிரிகளும் இவர்களை அடிமைகளாக நடத்தினர். அக்கால கட்டத்தில் பட்டியல் சாதியினர் மீது கல்வி உரிமை மறுப்பு, பொதுத் தெருவில் நடமாடும் சுதந்திரம் இல்லாமை,பெண்கள் மேலாடை அணிய அனுமதிக்கப்படாமை போன்ற கொடுமைகள் நாயர் மற்றும் நம்பூதிரி சாதி மக்களால் நிகழ்த்தப்பட்டது.
# அய்யன்காளி

## இளமைப் பருவம்

நிலங்களை சீர் படுத்தியதற்காக ஐயன் காளியின் தந்தை அய்யனுக்கு ஒரு சிறிய நிலத்தை அவரது நாயர் முதலாளி கோவிந்தபிள்ளை வழங்கினார். இது அன்றைய நாயர் சமுதாயத்தில் சலசலப்பான எதிர்ப்பை ஏற்படுத்தியது. ஐயன் காளி இளமைப் பருவத்தில் நல்ல உயரத்துடன் கட்டுடலுடன் காணப்பட்டார். தன் நண்பர்களுடன் தன் வீட்டில் கால்பந்து விளையாடிக் கொண்டிருக்கும் போது பந்து அடிக்கடி பக்கத்திலிருக்கும் நாயர் வீட்டின் கூரையில் விழுந்தது. அதைக் கண்ட அந்த நாயர் அவரிடம் இனிமேல் நாயர் இளைஞர்களுடன் விளையாடக்கூடாது என்று எச்சரித்தார். இது அவரிடம் மிகப் பெரிய தாக்கத்தை ஏற்படுத்தியது. அவர் இனிமேல் நாயர்களுடன் விளையாடுவதில்லை என்று உறுதி எடுத்துக் கொண்டார். அன்று முதல் விளையாடுவதை விட்டுவிட்ட ஐயன் காளி ஆழமான மௌன சிந்தனையில் மூழ்கினார். தாழ்த்தப்பட்டு சுரண்டப்பட்ட மக்களை ஒருங்கிணைத்து சமுதாய விடுதலை பெறும் போராளியாக உருவெடுத்தார் அய்யன் காளி. இதற்காகவே அவர் பல நாடகங்களை எழுதி அரங்கேற்றினார். இவை இந்து புராணங்களை ஆராய்ந்து அதில் சமுதாய விடுதலைக்கான தரவுகளை வடித்தெடுத்து உருவாக்கப் பட்டதாகும். உதாரணமாக கக்கல ரிஷி நாடகம், அரிச்சந்திர நாடகம், வள்ளி சுப்பிரமணியர் திருமணம் ஆகிய நாடகங்கள் இவற்றில் அடங்கும். இவற்றினை நாடெங்கும் தாழ்த்தப்பட்ட மக்களிடையே நடத்தி கட்டுக்கடங்காத விழிப்புணர்வை ஏற்படுத்தினார் ஐயன் காளி. 1888 ல் செல்லம்மா என்பவரை திருமணம் செய்து கொண்டார். அவர்களுக்கு ஏழு குழந்தைகள் பிறந்தன. தங்கம்மா என்ற பெயரில் அறியபடுகின்ற ஒரே மகள் கேசவன் சாத்திரி என்பவருடன் மணமுடிக்கப்பட்டர். கேசவன் சாத்திரி பின்பு கேரள சட்டசபையின் சபாநாயகராக தேர்ந்தெடுக்கப்பட்டார்.
# அய்யன்காளி

## போராட்டங்கள்

அய்யன்காளி முறையாக கல்வி கற்றவரல்ல. ஆனால் தன் சாதிக்குரிய அடிமுறைகளை கற்றிருந்தார். திருவனந்தபுரத்தில் அன்று இருந்த தைக்காடு அய்யாவு சாமிகள் என்ற ஹடயோகியிடம் இவர் அடிமுறைகளையும் சில யோக முறைகளையும் கற்றார். இந்த அய்யாவு துறவி அல்ல. வணிகம்செய்துவந்தார். இவர் சம்ஸ்கிருதம், ஆங்கிலம் கற்றவர். இவரிடம் சட்டம்பி சாமிகள் போன்றவர்கள் மாணவர்களாக இருந்தார்கள். மூத்த மாணவர்கள் என்றமுறையில் சட்டம்பிசாமிகள், நாராயணகுரு ஆகியோரிடம் அய்யன்காளிக்கு கடைசிவரை நெருக்கமான தொடர்பு இருந்தது  
1883ல் அய்யன்காளி புலையர்கள் நடுவே சேவை செய்வதற்காக வந்த அத்வைதியான சதானந்த சுவாமிகளை சந்தித்தார். அவரது மாணவரானார். அவரின் தலைமையில் அய்யன்காளி புலையர் மக்களுக்கு வழிநடக்கும் உரிமை, கல்விகற்கும் உரிமை ஆகியவற்றைப் பெற்றுத்தர போராட ஆரம்பித்தார். ஒரு கட்டத்தில் அய்யன்காளி உருவாக்கிய அய்யன்காளிப்படை வன்முறையை கையாள ஆரம்பித்தபோது சதானந்த சுவாமிகளிடம் இருந்து விலகினார். ஆனால் பின்னர் அய்யன்காளி வன்முறையைக் கைவிட்டு அமைதியான மக்கள் போராட்டங்களை ஒருங்கிணைக்க ஆரம்பித்தார்.
# அய்யன்காளி

## மாட்டுவண்டிப் போராட்டம்

காளி இரண்டு வெள்ளை மாடுகளை வாங்கி மாட்டுவண்டியாக பூட்டி மாடுகளின் கழுத்தில் மணியை கட்டி தனியாளாக வீதியில் ஓட்டினார். தினமும் தாழ்த்தப்பட்ட மக்கள் நடக்கக்கூடாது என்று கட்டுப்பாடுகள் விதிக்கப்பட்ட தெருக்களில் மணிச்சத்தத்துடன் மாட்டுவண்டியில் பயணம் செய்தார். மாட்டு வண்டி பயணத்தின் போது அவர் வெள்ளை வேட்டி கட்டி, அங்கவத்திரம் உடுத்தி, தலைப்பாகையுடன் அருகில் உள்ள சந்தைக்கு மாட்டு வண்டியை ஓட்டினார். இவையனைத்தும் அன்றைய திருவிதாங்கூரில் தாழ்த்தப்பட்ட மக்களுக்கு தடை செய்யப்பட்டிருந்த காரியங்களாகும். சந்தையிலிருந்து திரும்பி வரும் போது பல நம்பூதிரி மற்றும் நாயர் சாதி ஆண்கள் அவரைத் தடுத்து நிறுத்தினர். அவர் தன்னுடைய கனத்த குரலில் தன்னிடமிருந்த கத்தியைக் காட்டி மிரட்டி விரட்டினார்.
# அய்யன்காளி

## சாலியர் வீதிக் கலகம்

அய்யன்காளி பெற்ற இவ் வெற்றி ஒடுக்கப்பட்ட மக்களை விழிப்புணர்வு பெற செய்தது மட்டுமல்லாமல் ஆதிக்கசாதியினரை ஆத்திரமடைய வைத்தது. அய்யன்காளி மாட்டுவண்டி ஓட்ட முடிந்தாலும், மற்ற ஒடுக்கப்பட்ட மக்கள் தெருவில் நடக்க அனுமதி மறுக்கப்பட்டது. தனது விடுதலை மட்டுமல்ல ஒட்டுமொத்த சமூகத்தின் விடுதலையே உண்மையான விடுதலையாக இருக்க முடியுமென்பதை அய்யன்காளி உணர்ந்தார். ஒடுக்கப்பட்ட மக்கள் அனைவரையும் ஒன்றுதிரட்டி எந்த தெருக்களில் நடக்க உரிமை மறுக்கப்பட்டதோ அதே தெருக்களின் வழியாக புத்தன் சந்தைக்கு 'விடுதலை ஊர்வலம்' போனார். ஊர்வலம் பாலராமபுரத்தில் சாலியர் தெருவை அடைந்ததும் மறைந்திருந்த ஆதிக்கசாதி கும்பல் ஒடுக்கப்பட்ட மக்களை தாக்கியது. ஒடுக்கப்பட்ட மக்களும் தங்களது மேல் தொடுக்கப்பட்ட தாக்குதலை எதிர்கொண்டு பதில் தாக்குதலை தொடுத்தனர். திருவிதாங்கூரின் ஒடுக்கப்பட்ட மக்களின் முதல் ஆயுதப்போராட்டத்தில் இருதரப்பிலும் காயம் ஏற்பட்டது. நூற்றுக்கணக்கான ஒடுக்கப்பட்ட மக்கள் காயமடைந்தனர். தளராமல் அய்யன்காளி தலைமையில் போராடி ஆதிக்க சாதியினருக்கு பயத்தை ஏற்படுத்தினார்கள் ஒடுக்கப்பட்ட மக்கள்.
சாலியர் வீதி கலகம் பற்றிய செய்திகள் மணக்காடு, கழக்கூட்டம், கன்னியாபுரம் போன்ற பகுதியில் தீயாக பரவ இளைஞர்கள் தெருக்களில் இறங்கி உரிமைகக்காக போராட துவங்கினர். ஒடுக்கப்பட்ட இளைஞர்களின் கலகத்தை அடக்க ஆதிக்க சக்திகள் எடுத்த முயற்சி பலனளிக்காமல் மேலும் கலவரத்தை பரவச்செய்தது. விவசாய வேலைகளை புறக்கணித்து மறுக்கப்பட்ட உரிமைகளுக்காக ஒடுக்கப்பட்ட மக்கள் போராடத் துவங்கினர். போராடிய மக்களை பயமுறுத்த ஆதிக்கசாதியினர் தாக்குதலை தொடுத்தனர். அதன் விளைவு போராட்டத்தை மீண்டும் வலுவடைய செய்தது. தாக்குதலிலிருந்து காப்பற்ற ஒடுக்கப்பட்ட மக்கள் சிறு ஆயுதக்குழுக்களை உருவாக்கினர்.
# அய்யன்காளி

## பள்ளி நுழைவுப் போராட்டம்

புலையர்கள் பள்ளிக்கூடத்தில் நுழையக்கூடாது என்ற நிலையைத் தகர்க்க 1904 ம் ஆண்டு ஐயன் காளியின் தலைமையில் கல்வி நிலையம் ஒன்றை அமைத்தனர். அக்காலகட்டத்தில் புலையர்களுக்கு அரசாங்க கல்வி நிலையங்களில் அனுமதி மறுக்கப்பட்டிருந்தது. கரும்பலகைகள் எதுவுமின்றி மணலில் பாடம் சொல்லிகொடுக்கும விதமாக இப்பள்ளி செயல்பட்டது. இதன் மூலம் மறைமுகமாகக்கூட புலையர்கள் கல்வி கற்கக் கூடாது என்ற நிலை அகற்றப்பட்டது. வெங்கனூரில் அமைக்கப்பட்ட இக் கல்வி நிலையமே பட்டியல் வகுப்பினருக்காக முதன் முதலில் அமைக்கப்பட்ட கல்வி நிலையமாகும்.
1914 இல் கல்வித்துறை தான் வெளியிட்ட பட்டியல் மக்களுக்கான உத்தரவு செயல்படுத்தப் படுகிறதா என பார்க்கலாயிற்று. புலையக்குழந்தைகள் நுழையும் பள்ளிகளில் பிறசாதிக் குழந்தைகள் கூட்டம் கூட்டமாக வெளிநடப்பு செய்தனர். இதனையடுத்து மிச்சல் குழந்தைகள் வெளியேறுவதற்குக் தக்க காரணங்கள் தரப்பட்டு இருந்தால் அவற்றை ஆவணப் படுத்துமாறு தலைமை ஆசிரியர்களைப் பணித்தார். இந்நிலையில் 1905 இல் அவர் ஏற்கனவே நிறுவிய பள்ளிக்கு இப்போது அரசு அங்கீகாரம் தரப் பட்டது. பரமேஸ்வரன் பிள்ளை என்பவர் ஆசிரியராக இருக்க முன்வந்தார். ‘ஹரி ஸ்ரீ ஓம்’ எனச் சொல்லிப் பாடம் நடத்தத் தொடங்கியது போது, பிற சாதியினர் பள்ளியைத் தாக்கின. அன்று இரவு பள்ளி தீக்கிரையானது. இதன் பிறகு ஒரு மாபெரும் இயக்கமாக மாறி, அனைவருக்குமான பள்ளிகள் பல இடங்களில் எழுந்தன.
# அய்யன்காளி

## சாது சன் பரிபாலன சங்கம்

தீண்டாமைக் கொடுமையின் காரணமாக பல புலையர்கள் கிறித்தவ மதத்திற்கு மதம் மாறினர். இவர்கள் மதம் மாறாமல் இந்து மதத்திலேயே இருந்த புலையர்களை ஏற்றுக் கொள்ள மறுத்தனர். அவர்களை ஒதுக்கினர். இதனால் கிறித்தவ புலையர்கள் என்றும் புலையர்கள் என்றும் மக்கள் பிளவுபட்டனர். இதனைக் கண்டு வேதனையுற்ற ஐயன் காளி இரு பிரிவினரையும இணைக்கும் விதமாகத சாது ஜன பரிபாலன சங்கம் 1907ம் ஆண்டு தொடங்கினார். அதன் தலைவராக ஐயன் காளியே தேர்ந்தெடுக்கப் பட்டார். விவசாயத் தொழிலாளர்களுக்கு வாரத்தில் ஒரு நாள் விடுமுறை வேண்டும் என்றும், அந்த விடுமுறை நாளில் சங்க சேவையில் மக்கள் ஈடுபட வேண்டும் என்றும் கூறினார் ஐயன் காளி. இந்த கூட்டங்களில் கலந்து கொள்ள ஆண்களிடமிருந்து அரைச் சக்கரமும், பெண்களிடமிருந்து கால் சக்கரமும் வசூலிக்கப்பட்டது.(14.5 சக்கரம்= 1 ரூபாய்)
# அய்யன்காளி

## கேரளாவின் முதல் தொழிலாளர் வேலைநிறுத்தம்

SJPS பட்டியல் வகுப்பினரை பள்ளியில் சேர்க்க அனுமதிக்க வேண்டும் என்று அரசிற்கு பல மனுக்கள் அளித்தது. அதன் காரணமாக 1907ம் ஆண்டு அரசு பட்டியல் வகுப்பினரை பள்ளியில் சேர்க்கலாம் என்று அனுமதி வழங்கியது. ஆனால் நடைமுறையில் பள்ளிகளை அணுகிய போது நிலையோ வேறாக இருந்தது. ‘புலையர் குழந்தைகள் படித்தால் எங்கள் வயல்களில் யார் வேலை செய்வார்கள்?’ என்று இறுமாப்புடன் கேட்டனர் பிற சாதியினர். ‘எங்கள் குழந்தைகள் கல்வி கற்க முடியாதென்றால் உங்கள் வயல்களில் நாங்கள் வேலை பார்க்க முடியாது’ என்றார் அய்யன் காளி. நில உடமையாளர்கள் வேலை செய்ய மறுத்து அறப்போராட்டம் நடத்திய விவசாய தொழிலாளர்களைத் தண்டித்தனர். கொடூரமாக தண்டித்தனர். பற்களை உடைப்பது முதல் சாட்டையடிகள், சூடு போடுதல் எனப் பல கொடுமைகள் அரங்கேறின. நாயர் நம்பூதிரி சாதியினர் வேலை நிறுத்தம் செய்யும் விவசாயத் தொழிலாளர் மீது நடவடிக்கை எடுக்க திவானை அணுகியது. ஆனால் திவான் பி.ராஜ கோபாலாச்சாரியார் மறுத்துவிட்டார்.ஆனால் நில உடைமையாளர்களே நடத்தி வந்த பள்ளிகளில் பட்டியல் வகுப்பினர் குழந்தைகளை சேர்த்துக் கொள்ள அனுமதிக்கவில்லை. இதனால் கொதிப்படைந்த ஐயன் காளி பல்வேறு கோரிக்கைகளை வலியுறுத்தி புலையர்களையும் பிற விவசாயிகளையும் ஒன்றுதிரட்டி போராட்டம் நடத்தினார்.
அவர்கள் கோரிக்கைகள்
1. தொழிலாளர்களை மனம்போனபோக்கில் பலிகடா ஆக்குவதை நிறுத்தவேண்டும்
1. தொழிலாளர்கள் மேல் பொய் வழக்குகள் போடுவதை நிறுத்த வேண்டும்
1. தொழிலாளர்களை அடிப்பதை நிறுத்த வேண்டும்
1. தொழிலாளர்கள் எல்லா இடத்திலும் நடமாட அனுமதி
1. குழந்தைகளை கல்வி நிலையங்களில் அனுமதிக்க வேண்டும்  
போராட்டம் தீவிரமடைந்தது. தொழிலாளர் மீதான வன்முறை நின்றது. பட்டியல் வகுப்பினரும் மீனவர்களும் கை கோர்த்தனர். போராட்டம் வெற்றி பெற்றது. இதன் காரணமாக புலையருக்கு சாதகமாக ஒரு கல்வி அறிக்கையை 1910 மார்ச் முதல் நாள் டாக்டர் மிச்சேலும் ராஜகோபாலாச்சாரியாரும் இணைந்து வெளியிட்டனர்.
# அய்யன்காளி

## மக்கள் சபை உறுப்பினராக நியமிக்கப்படல்

1911 டிசம்பர் 5 அன்று சாது ஜனபரிபாலன சங்கத்தைச் சேர்ந்த அய்யன்காளி திருவிதாங்கூர் திருமூலம் மக்கள் சபை உறுப்பினராக நியமிக்கப்பட்டுள்ளார் என அரசாங்க கெசட்டில் அறிக்கை வெளியானது. பின்பு அதன் மூலம் ஐயன் காளி தம் சமுதாய மக்களின் நலன்களுக்காக குரல் கொடுத்தார். 1913, 1914 ஆம் ஆண்டுகளில் அய்யன் காளியைத் தவிர சரதன் சாலமன், வெள்ளிக்கர சோதி ஆகியோரும் ஐயன்காளியின் முயற்சியால் புலையர்களின் பிரதிநிதிகளாக நியமிக்கப்பட்டனர்.
# அய்யன்காளி

## நெடுமங்காடு சந்தைப் போராட்டம்

1912 இல் பட்டியல் வகுப்பு மக்களுக்கு அனுமதி மறுக்கப்பட்ட நெடுமங்காடு சந்தையில் ஐயன்காளி நுழைந்தார். போராட்டத்திற்க பிறகு அனைவரும் சந்தையில் அனுமதிக்கப்பட்டார்கள்.
# அய்யன்காளி

## முக்கிய நிகழ்வுகள்

1933 : கோவில் நுழைவு பிரகடனம்.  
1937 : ஜனவரி 14 வெங்ஙானூர் வந்து மகாத்மா காந்தி அய்யன் காளியை சந்தித்தது.  
1939 : அய்யன் காளிக்கு கொடுப்புனா ஊர் மக்கள் கொடுத்த வரவேற்பு.
# அய்யன்காளி

## சிறப்புகள்

அய்யன்காளி 1940ல் புலையர் மகாசபை என்ற அரசியல் அமைப்பை உருவாக்கினார். அவ்வியக்கம் இன்றும் உள்ளது. 1980 ஆகஸ்ட் 10 ல் பிரதமர் இந்திராகாந்தி அய்யன்காளியின் சிலையை திருவனந்தபுரத்தில் திறந்து வைத்தார்
# அய்யன்காளி

## மறைவு

ஆஸ்துமா நோயால் பாதிக்கப்பட்ட ஐயன் காளி 1941 சூன் 18 அன்று மறைந்தார். அவரது சமாதியிடம் வெங்ஙானூரில் உள்ளது
# பாபரா கெய்ர்ன்குராஸ்

** பார்பரா கெய்ர்ன்குராஸ்** (*Barbara Cairncross*, பிறப்பு: நவம்பர் 20 1983), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் 3தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அப்துல் காதிர் அல்-ஜிலானி

**அப்துல் காதிர் அல்-ஜிலானி** (*Abdul Qadir Gilani*) (, , 1077–1165). இவர் ஈராக்கில் உள்ள கீலான் என்ற ஊரில் ஹிஜ்ரி 470 ஆம் ஆண்டு ( கி.பி. 1078 மார்ச் 19 ) பிறந்தார். இவர் காதிரிய்யா என்ற இஸ்லாமிய சூபி சிந்தனைப்பிரிவைத் தோற்றுவித்த இஸ்லாமிய சூபி அறிஞர் ஆவார்.
# அப்துல் காதிர் அல்-ஜிலானி

### வாழ்க்கை

அப்துல் காதிர் ஆரம்பக்கல்வியை தனது 6 வது வயதில் சொந்த ஊரிலேயே பெற்றார். கி.பி.1095இல் தனது பதினெட்டாம் வயதில் உயர்கல்வியைக் கற்பதற்காக ஈராக்கின் பக்தாத் நகருக்கு சென்றார். 30 வருடங்கள் கல்வி கற்பதில் செலவிட்ட அவர் பின்னர் அதே கல்விநிலையத்தில் ஆசிரியப்பணியிலும் மார்க்கதீர்ப்பு வழங்கும் பணியிலும் ஈடுபட்டார்.அன்றையை உலகின் சகல கலைகளையும் கற்றுத்தேர்ந்திருந்தார். கிராஅத் தப்ஸீர் ஹதீஸ் பிக்ஹ் மொழி உள்ளிட்ட 13கலைகளில் அவர் வல்லுனராக திகழ்ந்தார். அப்துல் காதிர் ஜீலானி ஹிஜிர் 521 ல் திருமணம் செய்து கொண்டார். நான்கு மனைவியரை திருமணம் செய்த அப்துல் காதிர் ஜீலானிக்கு 27 ஆண்குழந்தைகளும் 22 பெண்குழந்தைகளும் பிறந்தன.  
40 ஆண்டுகள் தொடர்ச்சியான மார்க்கப் பிரச்சாரத்திற்கு இடையே ஏராளமான நூற்களை எழுதியுள்ளார். அவருடைய உரைகளும் தொகுக்கப்பட்டுள்ளன.  
இறுதியில் ஹ்ஜிரி 561 வருடம் ரபி உல் தானி ஆகிர் பிறை 11 ஆம் நாள் தன்னுடைய 91வது வயதில் இறந்தார்.
# அப்துல் காதிர் அல்-ஜிலானி

## இதனையும் காண்க

- காஜா முகையதீன் சிஷ்தி, அஜ்மீர்
# திரிசா செட்டி

**திரிசா செட்டி** (*Trisha Chetty*, பிறப்பு: சூன் 26 1988), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 29 ஒருநாள் பன்னாட்டுத் துடுப்பாட்டப் போட்டிகளிலும், 17 இருபது20 துடுப்பாட்டப் போட்டிகளிலும் கலந்து கொண்டுள்ளார். 2007 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2006/07-2010/11 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மாற்றுக் கல்லீரல் பொருத்துதல்

**மாற்றுக் கல்லீரல் பொருத்துதல் ** (Liver transplantation அல்லது hepatic transplantation) என்பது நோயுற்ற கல்லீரல் ஒன்றை மரபணு பகிராத அதே இனத்தைச் சேர்ந்த கொடையாளியின் ஆரோக்கியமான கல்லீரல் ஒன்றினால் மாற்றிப் பொருத்தும் தன்னின ஒட்டு அறுவை சிகிட்சை முறையாகும். நோயுற்ற கல்லீரல் நீக்கப்பட்டு அதே இடத்தில் கொடையாளியின் உறுப்புப் பொருத்தப்படும் இயற்கையிட ஒட்டே பெரும்பாலும் பயன்படுத்தப்படும் செய்முறை ஆகும். மாற்றுக் கல்லீரல் சிகிட்சை இறுதிநிலை கல்லீரல் நோய்க்கும் கடிய செயலிழந்த கல்லீரலுக்கும் தற்போது மிகவும் ஏற்றுக்கொள்ளப்பட்ட ஓர் சிகிட்சை முறையாகும். இது நவீன மருத்துவத்தில் மிகவும் விலையுயர்ந்த சிகிட்சையாகவும் உள்ளது. பொதுவாக மூன்று அறுவைசிகிட்சை மருத்துவர்களும் ஒரு மயக்கவியல் மருத்துவரும் நான்கு செவிலியரும் நான்கு முதல் 18 மணி நேரம் வரை ஈடுபடும் ஓர் சிக்கலான அறுவை சிகிட்சையாகும்.
# மேலிக் அமிலம்

**மேலிக் அமிலம்** (Malic acid) என்னும் கரிமச் சேர்மத்தின் வாய்பாடு: HO<sub>2</sub>CCH<sub>2</sub>CHOHCO<sub>2</sub>H. இந்த கார்பாக்சிலிக் இரு அமிலமானது புளிப்பான உணவுகளிலும், பழுக்காதப் பழங்களிலும் காணப்படுகின்றது. மேலிக் அமிலம் இரண்டு முப்பரிமாண மாற்றிய வடிவங்களில் உள்ளது: (<small>L</small>- ஆடி மாற்றியன் மற்றும் <small>D</small>-ஆடி மாற்றியன்). ஆனால், இயற்கையில் <small>L</small>-மாற்றியன் மட்டுமே உள்ளது. செயற்கையில், <small>L</small>- and <small>D</small>-மேலிக் அமிலம் கலவையாக உண்டாக்கப்படுகிறது. இதன் உப்புகளும், மணமியங்களும் **மேலேட்டுகள்** என்றழைக்கப்படுகின்றன. மேலேட் எதிரயனி சிட்ரிக் அமில சுழற்சியில் இடைபொருளாக உள்ளது.  
***மேலியிக் அமிலம்*** மற்றும் ***மெலோனிக் அமிலம்*** ஆகியவற்றுடன் ***மேலிக் அமிலத்தினை*** இணைத்து குழம்பிக் கொள்ள வேண்டாம்.
# பெரே

ப் பாணியிலான பெரே ]]
**பெரே** (beret) என்பது மென்மையானதும், வட்ட வடிவம் கொண்டதும், தட்டையான உச்சியைக் கொண்டதுமான ஒரு வகைத் தொப்பி. இதைப் பொதுவாக நெய்யப்பட்ட அல்லது கையால் பின்னப்பட்ட கம்பளியினால் அல்லது அழுத்திய கம்பளித் தகட்டினால் செய்வர். தற்காலத்தில் இத் தொப்பிகளைச் செய்வதற்கு அக்கிரிலிக் செயற்கை இழைகளையும் பயன்படுத்துகின்றனர். தற்காலத்து பெரேடுகள் பாசுக்கு இடையர்கள் பாரம்பரியமாக அணிந்த தொப்பியில் இருந்து வளர்ச்சியடைந்தது. 19 ஆம் நூற்றாண்டில் பிரான்சிலும், இசுப்பெயினிலும் முதன் முதலாகப் பெரும்படியாக இத் தொப்பிகளை உற்பத்தி செய்யத் தொடங்கினர். இன்றும் இத் தொப்பி வகை, இவ்விரு நாடுகளுடனும் தொடர்புடையதாக இருந்து வருகிறது. இத் தொப்பியை உலகம் முழுவதிலும் உள்ள பல படைத்துறையினரும், காவல் துறையினரும் தமது சீருடையின் ஒரு பகுதியாக அணிகின்றனர். வேறு அமைப்புக்களும் கூட இவற்றைத் தமது உறுப்பினர்களுக்கான சீருடையின் ஒரு பகுதியாக ஆக்கியுள்ளன.
# பெரே

## சொற்பிறப்பு

*பெரே* என்பது, *பிரசு* *(birrus)* அல்லது *பிரம்* *(birrum)* என்னும் செல்ட்டிய மொழிச் சொல்லை இலத்தீனாக்கம் செய்து பெறப்பட்ட *பிரெட்டம்* *(birretum)* என்பதன் சுருங்கிய வடிவம் ஆகும். *பிரசு* அல்லது *பிரம்* என்னும் செல்ட்டிய மொழிச் சொல் தலை மூடியுடன் கூடிய ஒரு குட்டையான மேலாடையைக் குறிப்பது.
# பெரே

## வரலாறு

தற்கால பெரேடைப் போன்றதொரு தலையணி வெண்கலக் காலத்தில் இருந்தே வடக்கு ஐரோப்பா முழுவதிலும் தெற்கே கிரீட், இத்தாலி ஆகிய பகுதிகள் வரையிலும் புழக்கத்தில் இருந்தன. இப் பகுதிகளைச் சேர்ந்த மினோவர்களும், எசுட்ரசுக்கர்களும் இவற்றை அணிந்ததாகத் தொல்லியல் ஆய்வுகளும், கலை வரலாற்று ஆய்வுகளும் காட்டுகின்றன. நவீன வரலாற்றுக் காலத்திலும் ஐரோப்பா முழுவதிலும், பிரபுக்களும், கலைஞர்களும் இவற்றை விரும்பி அணிந்தனர்.  
குளிரான மலைப்பகுதிக் காற்றிலிருந்து காத்துக்கொள்வதற்கான அமைப்பைக் கொண்டிருந்த பாசுக்குப் பாணி பெரேயை, தெற்கு பிரான்சுக்கும் வடக்கு இசுப்பெயினுக்கும் இடையிலான எல்லைப்பகுதியில் அமைந்துள்ள பைரெனீசு மலைத் தொடர்களில் வாழ்ந்த பாசுக்கு இன இடையர்கள் அணிந்தனர். அவர்கள் அணிந்த தொப்பிகள் அவை புழங்கிய பகுதிகளைப் பொறுத்து வெவ்வேறு நிறங்கள் உடையனவாக இருந்தன. எடுத்துக்காட்டாக, குயிப்புசுக்கோவாவில் சிவப்பு நிறத் தொப்பிகளையும், அலவாவில் வெள்ளை நிறத் தொப்பிகளையும், விசுக்காயாவில் நீல நிறத் தொப்பிகளையும் அணிந்தனர். காலப்போக்கில் பாசுக்கு இனத்தவர் நீலத் தொப்பிகளை மட்டுமே அணியலாயினர். நெவாரேயைச் சேர்ந்தவர்கள் தமது மரபுவழி உடைகளின் ஒரு பகுதியாக சிவப்பு நிற பெரேக்களை அணிந்தனர். பிரான்சிலும், இசுப்பெயினிலும், கறுப்பு நிறப் பெரேக்களே பெரும்பாலும் பயன்பட்டன.  
யின் படம்.(1509)]]
பாசுக்குப் பாணி பெரே தொப்பிகளின் வணிக அடிப்படையிலான உற்பத்தி 17 ஆம் நூற்றாண்டில், தெற்குப் பிரான்சில் உள்ள, பாசுக்குப் பகுதி அல்லாத ஒலோரோன்-செயின்ட்-மேரி என்னும் இடத்தில் தொடங்கியது. தொடக்கத்தில் உள்ளூர்க் கைப்பணியாக இருந்த பெரே செய்தல் 19 ஆம் நூற்றாண்டில் தொழில்மயமானது. முதலாவது தொழிற்சாலையாகிய "பீட்டெக்சு-லௌல்கெரே" 1810 இலிருந்து பெரேக்களின் உற்பத்திப் பதிவுகள் இருப்பதாகக் கூறுகிறது. 1920களில், பிரான்சில் பெரேக்கள் தொழிலாளர் வகுப்பினருடன் தொடர்பு கொண்டதாக இருந்தது. 1928 ஆன் ஆண்டளவில் பிரான்சில் 20 க்கு மேற்பட்ட தொழிற்சாலைகள் மில்லியன் கணக்கான பெரேக்களை உற்பத்தி செய்தன.  
மேற்கு நாடுகளில் ஆண்களும், பெண்களும், 1920 ஆம் ஆண்டுகளில் இருந்து விளையாட்டு அணியாக பெரேயைப் பயன்படுத்தினர். பின்னர் அது ஒரு நடப்புப் பாணியாக விளங்கியது. முதலாம் உலகப் போரின் போது, அல்பைன் படையினர், பெரேக்களைப் படைத்துறையில் பயன்படுத்தினர். இரண்டாம் உலகப் போரின் போது, ஃபீல்ட் மார்சல் மொன்ட்கொமரி இதைச் சிறப்புப் படையணிகளுக்குரிய அடையாளமாகப் பிரபலமாக்கினார்.
# பெரே

## அமைப்பு

பெரேக்கள் தலையைச் சுற்றி இறுக்கமாகப் பொருந்தக் கூடியன என்பதுடன் அவற்றை வெவ்வேறு விதமான வடிவம் கொள்ளும்படி அணியவும் முடியும். அமெரிக்காக்களில், மேற்பகுதி ஒரு பக்கமாகச் சாய்ந்திருக்குமாறு அதனை அணிவர். எனினும் இதற்குத் திட்டவட்டமான விதி எதுவும் கிடையாது. இத் தொப்பியை ஆண், பெண் இரு பாலாருமே அணிவதுண்டு.  
படைத்துறைச் சீருடைகளில் பெரேக்களில் தலைப்பட்டி இணைக்கப்பட்டு இருப்பது உண்டு. இது, தோல், பட்டு, பருத்தி போன்ற ஏதாவது ஒரு பொருளில் ஆனதாக இருக்கலாம். சில தொப்பிகளில் தலையோடு இறுக்கிக் கட்ட வசதியாக சுருக்கு நாடாக்கள் இருக்கும். இந்த நாடாக்களை இருகக் கட்டியபின் எஞ்சிய பகுதியை ஒட்ட நறுக்கி விடலாம், அல்லது உள்ளே சொருகி விடலாம். சிலவேளைகளில் நாடாவைத் தொங்க விடுவதும் உண்டு. பெரேக்களில் பொதுவாக ஒரு சின்னம் பொருத்தப்பட்டியுப்பது வழக்கம். இது துணியால் அல்லது உலோகத்தினால் செய்யப்பட்டிருக்கும். சில பெரேக்களில் இச் சின்னங்கள் பொருத்தும் இடத்தில் விறைப்பான துணி அல்லது வேறு அதுபோன்ற ஏதாவது வைத்திருப்பார்கள்.  
பெரேக்களுக்கு உட்புறம் உறைகள் வைத்துத் தைப்பது வழக்கமில்லை. சில தொப்பிகளில் பகுதியாக ஒண்பட்டுத்துணி உள்ளுறை இருக்கும்.